CELEX: 31991R3721
Language: el
Date: 1991-12-18 00:00:00
Title: Κανονισμός ( ΕΟΚ ) αριθ. 3721/91 της Επιτροπής της 18ης Δεκεμβρίου 1991 για την έναρξη της απόσταξης επιτραπέζιου οίνου που προβλέπεται στο άρθρο 41 του κανονισμού ( ΕΟΚ ) αριθ. 822/87 του Συμβουλίου για την περίοδο 1991/92

Avis juridique important

|

31991R3721

Κανονισμός ( ΕΟΚ ) αριθ. 3721/91 της Επιτροπής της 18ης Δεκεμβρίου 1991 για την έναρξη της απόσταξης επιτραπέζιου οίνου που προβλέπεται στο άρθρο 41 του κανονισμού ( ΕΟΚ ) αριθ. 822/87 του Συμβουλίου για την περίοδο 1991/92  

Επίσημη Εφημερίδα αριθ. L 351 της 20/12/1991 σ. 0030 - 0031

ΚΑΝΟΝΙΣΜΟΣ (ΕΟΚ) αριθ. 3721/91 ΤΗΣ ΕΠΙΤΡΟΠΗΣ  της 18ης Δεκεμβρίου 1991  για την έναρξη απόσταξης επιτραπέζιου οίνου που προβλέπεται στο άρθρο 41 του κανονισμού (ΕΟΚ) αριθ. 822/87 του Συμβουλίου για την περίοδο 1991/92Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (2), και ιδίως το άρθρο 41 παράγραφοι 7 και 10, το άρθρο 47  παράγρφος 3 και το άρθρο 81,  Εκτιμώντας:  ότι ο κανονισμός (ΕΟΚ) αριθ. 2721/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2181/91 (4), καθόρισε τις λεπτομέρειες των εθελοντικών αποστάξεων που προβλέπονται στα άρθρα 38, 41 και 42 του κανονισμού (ΕΟΚ) αριθ.  822/87- ότι ο κανονισμός (ΕΟΚ) αριθ. 2209/92 της Επιτροπής (5) καθορίζει τις τιμές, τις ενισχύσεις καθώς και ορισμένα άλλα στοιχεία που ισχύουν για την περίοδο 1991/92-  ότι ο κανονισμός (ΕΟΚ) αριθ. 822/87 προβλέπει στο άρθρο 41 παράγραφος 1 ότι στις περιόδους κατά τη διάρκεια των οποίων έχει αποφασισθεί η απόσταξη που αναφέρεταιστο άρθρο 39, θα πρέπει να αρχίσει μια απόσταξη στηρίξεως μόλις τεθεί σε ισχύ το εν λόγω  μέτρο-  ότι ο κανονισμός (ΕΟΚ) αριθ. 3720/91 της Επιτροπής (6) αποφάσισε την εφαρμογή, για την περίοδο 1990/91, της αποστάξεως που αναφέρεται στο άρθρο 39 του κανονισμού (ΕΟΚ) αριθ. 822/87, και ότι είναι εφεξής απαραίτητο να αρχίσει την ίδια ημερομηνία η  απόσταξη που προβλέπεται στο άρθρο 41 παράγραφος 1 του κανονισμού (ΕΟΚ) αριθ. 822/87-  ότι, λαμβάνοντας υπόψη την ενέργεια εξυγειάνσεως της αγοράς που προβλέπεται από την εφαρμογή, κατά τη διάρκεια της περιόδου αυτής, το μέτρο της αποστάξεως που προβλέπεται από το άρθρο 39 του κανονισμού (ΕΟΚ) αριθ. 822/87, είναι σκόπιμο να περιοριστεί η  εφαρμογή του μέτρου μόνο στις περιοχές όπου έχει ανοίξει η υποχρεωτική απόσταξη που αναφέρεται στο άρθρο 39 του κανονισμού (ΕΟΚ) αριθ. 822/87, καθώς και η συνολική ποσότητα του επιτραπέζιου οίνου που μπορεί να αποσταχθεί στα πλαίσια της αποστάξεως  στήριξης σε 6 εκατομμύρια εκατόλιτρα και να περιοριστεί η συνολική ποσότητα του επιτραπέζιου οίνου για την οποία κάθε παραγωγός μπορεί να υποβάλει ένα ή περισσότερα συμβόλαια ή δηλώσεις παράδοσης για να εγκριθούν από τον οργανισμό παρέμβασης σε ποσοστό  ανάλογο με την ποσότητα του επιτραπέζιου οίνου που παρήγαγε κατά την περίοδο 1991/92-  ότι η σημαντική διαφορά που υπάρχει μεταξύ των αποδόσεων ανά εκτάριο που διαπιστώθηκαν στις διάφορες περιοχές παραγωγής σε συνάρτηση με την υποχρεωτική απόσταξη από τον κανονισμό (ΕΟΚ) αριθ. 441/88 (7), όπως τροποποιήθηκε τελευταία από τον κανονισμό  (ΕΟΚ) αριθ. 7070/91 (8), υπάρχει κίνδυνος, λαμβάνοντας υπόψη το μηχανισμό που ελήφθη υπόψη για την κατανομή του συνολικού όγκου μεταξύ των παραγωγών, να οδηγήσει σε συγκέντρωση της δράσεως στηρίξεως της αγοράς σε μία μόνο περιοχή- ότι πρέπει,  προκειμένου να λάβουν ισόρροπη επίπτωση του μέτρου, να αναφερθούν οι όγκοι που δεν πρέπει να ξεπεραστούν σε καθεμία από τις περιοχές αυτές-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Απόσταξη, βάσει του άρθρου 41 παράγραφος 1 του κανονισμού (ΕΟΚ) αριθ. 822/87, ανοίγει για την περίοδο 1991/92 για όλους τους επιτραπέζιους οίνους που λαμβάνονται από σταφυλές που προέρχονται από περιοχές παραγωγής που αναφέρονται στο άρθρο 4  του κανονισμού (ΕΟΚ) αριθ. 441/88, που υπόκεινται στην υποχρεωτική απόσταξη για την περίοδο 1991/92 εντός του ορίου των 6 εκατομμυρίων εκατολίτρων.  Η ποσότητα αυτή κατανέμεται σε σχέση με τις περιοχές που αναφέρονται στο άρθρο 4 παράγραφος 2 του κανονισμού (ΕΟΚ) αριθ. 441/88, ως εξής:  - περιοχή 3: 60 000 εκατόλιτρα,  - περιοχή 4: 4 000 000 εκατόλιτρα,  - περιοχή 5: 75 000 εκατόλιτρα,  - περιοχή 6: 1 865 000 εκατόλιτρα.  Άρθρο 2  Η συνολική ποσότητα επιτραπέζιου οίνου, για την οποία κάθε παραγωγός μπορεί να συνάψει μία ή περισσότερες συμβασεις, δεν μπορεί να υπερβεί τα 20 εκατόλιτρα ανά εκτάριο καλλιεργούμενης εκτάσεως για την παραγωγή επιτραπέζιου οίνου.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 84 της 27. 3. 1987, σ. 1. (2) ΕΕ αριθ. L 163 της 26. 6. 1991, σ. 6. (3) ΕΕ αριθ. L 241 της 1. 9. 1988, σ. 88. (4) ΕΕ αριθ. L 202 της 25. 7. 1991, σ. 16. (5) ΕΕ αριθ. L 203 της 26. 7. 1991, σ. 31. (6) Βλέπε σελίδα 27 της παρούσας  Επίσημης Εφημερίδας. (7) ΕΕ αριθ. L 45 της 18. 2. 1988, σ. 15. (8) ΕΕ αριθ. L 191 της 16. 7. 1991, σ. 25.